​ບັນ​ດາ​ຜູ້​​ນຳ ​ສິດ​ທິ​ພົນ​ລະ​ເມືອງ ປະ​ກາດ ​ທີ່​ຈະ​ຕໍ່​ສູ້ ການສຳ​ຫຼວດ ສຳ​ມະ​ໂນ​ຄົວ
ປະ​ທາ​ນາ​ທິ​ບໍ​ດີ​ ດໍ​ໂນ​ລ ທ​ຣຳ ໃນ​ວັນ​ສຸກວານ​ນີ້ ໄດ້​ກ່າວ​ປ້ອງ​ກັນ​ ການ​ຕັດ​ສິນ​ໃຈ​ຂອງ​ທ່ານ ​​ທີ່ຈະ​​ຢຸດ​ເຊົາ​ ການ​ຕໍ່​ສູ້​ທາງ​ກົດ​ໝາຍ ​ເພື່ອຈະ​ເພີ້ມ​ຄຳ​ຖາມ​ເລື້ອງ​ສັນ​ຊາດ ໃນ​ການ​ສຳ​ຫຼວດສຳ​ມາ​ໂນ​ຄົວ ​ປີ 2020.
ປະທານາທິບໍດີສະຫະລັດ ທ່ານດໍໂນລ ທຣຳ ໃນວັນສຸກວານນີ້ ໄດ້ກ່າວປ້ອງກັນການ ຕັດສິນໃຈຂອງທ່ານທີ່ຈະຢຸດເຊົາການຕໍ່ສູ້ທາງກົດໝາຍ ເພື່ອຈະເພີ້ມຄຳຖາມຢູ່ໃນໃບ ຟອມສຳຫຼວດພົນລະເມືອງສະຫະລັດ ປີ 2020 ນຶ່ງມື້ຫຼັງຈາກໄດ້ອອກດຳລັດ ສັ່ງໃຫ້ ກະຊວງການຄ້າ ເກັບກຳເອົາຂໍ້ມູນເລື້ອງສັນຊາດຜ່ານທາງວິທີອື່ນໆ ໃນການຖະແຫຼງກ່ອນອອກເດີນທາງອອກຈາກທຳນຽບຂາວ ທ່ານທຣຳກ່າວວ່າ ທ່ານ ບໍ່ໄດ້ “ຍອມ” ກ່ຽວກັບຄຳຖາມເລື້ອງສັນຊາດ ທ່ານກ່າວວ່າ “ຂ້າພະເຈົ້າຍັງບໍ່ຍອມເພາະວ່າ ຄົນອື່ນນັ້ນ ອາດຈະຍອມມາໄດ້ດົນ ນານແລ້ວ ” ການສຳຫຼວດ ຊຶ່ງມີຂຶ້ນຄັ້ງນຶ່ງໃນທຸກສິບປີ ທີ່ແນໃສ່ເພື່ອນັບຜູ້ຄົນທັງໝົດທີ່ຢູ່ໃນສະ ຫະລັດ ແມ່ນບັງຄັບໂດຍລັດຖະທຳມະນູນເພື່ອຈະກຳນົດເຂດການເລືອກຕັ້ງ ທີ່ເລືອກ ເອົາບັນດາສະມາຊິກສະພາຕ່ຳ ນອກນັ້ນຍັງຈະພາລັດຖະບານກາງໃຫ້ການອະນຸມັດ ເງິນຫຼາຍກວ່າ 800 ພັນລ້ານໂດລາ ເພື່ອໃຫ້ທຶນແກ່ການບໍລິການຕ່າງໆເຊັ່ນວ່າໂຮງ ຮຽນ ແລະພວກເຈົ້າໜ້າທີ່ຄວບຄຸມກົດໝາຍ ບັນດາຜູ້ຊ່ຽວຊານ ຈາກຫ້ອງການສຳຫຼວດສຳມະໂນຄົວ ຄາດວ່າຈະມີ 6 ລ້ານ 5 ແສນ ຄົນບໍ່ຕອບ ຖ້າຫາກມີການຕັ້ງຄຳຖາມດັ່ງກ່າວ ຊຶ່ງຈະພາໃຫ້ມີການນັບປະຊາກອນທີ່ ຕ່ຳກວ່າຄວາມເປັນຈິງ ໃນການສຳຫຼວດ ເວລານີ້ ແທນທີ່ຈະໃຊ້ພະນັກງານສຳຫຼວດສຳມະໂນຄົວ ເພື່ອນັບພວກທີ່ຖືສັນຊາດ ແລະບໍ່ແມ່ນສັນຊາດ ປະທານາທິບໍດີໄດ້ສັ່ງໃຫ້ບັນດາອົງການຕ່າງໆຂອງລັດຖະບານ ກາງໃຫ້ຂໍ້ມູນເພື່ອສ້າງຕັ້ງຈຳນວນຜູ້ທີ່ເປັນສັນຊາດ ຝ່າຍຄ້ານຫຼາຍຄົນ ກ່ຽວກັບການຕັ້ງຄຳຖາມເລື້ອງສັນຊາດ ໄດ້ປະກາດທີ່ຈະດຳເນີນ ການຕໍ່ສູ້ ສະຫະພັນເສລີພາບພົນລະເມືອງອາເມຣິກັນ (ACLU) ໄດ້ຂົ່ມຂູ່ຈະເອົາ ບາດກ້າວທາງກົດໝາຍ ໂດຍກ່າວຢູ່ໃນຖະແຫຼງການວ່າ ອົງການຈັດຕັ້ງຂອງຕົນຈະ “ກວດສອບຢ່າງທີ່ຖ້ວນກ່ຽວກັບກັບແຜນການໃໝ່ຢ່າງໃກ້ຊິດ ແລະສັ່ງຊາເບິ່ງຄວາມ ຖືກຕ້ອງຊອບທຳທາງກົດໝາຍຕໍ່ແຜນການເຫຼົ່ານີ້ ”